SERVICIULUI BUGET, CONTABILITATE, 
FINANȚE, IMPOZITE ȘI TAXE

Nr. 8856/23.08.2023
RAPORT

privind aprobarea neasumării responsabilității organizării și  derulării procedurilor

de atribuire a contractelor/acordurilor-cadru de prestare a serviciilor pentru derularea

măsurilor educative aferente Programului pentru școli al României.

Având în vedere adresa nr. 23.652/09.08.2023 a Consiliului Județean Timiș prin care Consiliul Județean colaborează cu consiliile locale ale orașelor și stabilesc de comun acord un termen de 15 zile lucrătoare de la data aprobării bugetului cu această destinație de adoptarea hotărârilor de asumarea/neasumarea responsabilității organizării și derulării procedurilor de atribuire a contractelor/acordurilor-cadru pentru achiziția produselor și a contractelor/acordurilor-cadru de prestare a serviciilor pentru derularea măsurilor educative la nivel județean și/sau local.
Programul pentru școli al României prevede realizarea cumulată a următoarelor măsuri:

a) acordarea gratuită pentru preșcolarii din grădinițele cu program normal de 4 ore de stat autorizate/acreditate și particulare acreditate și pentru elevii din învățământul primar și gimnazial de stat și particular, precum și elevii incluși învățământul special, de fructe și legume proaspete, lapte și produse lactate și de produse de panificație în limita unei valori zilnice per preșcolar/elev. Limita valorică zilnică cuprinde prețul integral de achiziție a produselor, inclusiv taxa pe valoare adăugată, cheltuieli de transport, distribuție și depozitarea a acestora, după caz;

b) finanțarea măsurilor educative care însoțesc distribuția fructelor, legumelor, laptelui și produselor lactate.

Conform prevederilor art. 129 alin. (7), lit. a) din O.U.G. nr. 57/2019 privind Codul Administrativ, cu modificările și completările ulterioare, art. 1, alin. (4) și alin (5), și art. 3, alin. (1^1) din O.G. nr. 13/2017 privind aprobarea participării României la Programul pentru școli al Uniunii Europene, cu modificările și completările ulterioare și Anexei 6, pct. 1.4 din Hotărârea Guvernului nr. 652/2023 pentru aprobarea Programului pentru școli al României în perioada 2023-2029 și pentru stabilirea bugetului pentru implementarea acestuia în anul școlar 2023-2024, solicităm Consiliului Local al orașului Deta emiterea unei hotărâri privind aprobarea neasumării responsabilității organizării și  derulării procedurilor de atribuire a contractelor/acordurilor-cadru de prestare a serviciilor pentru derularea măsurilor educative aferente Programului pentru școli al României.

